কাদের সঙ্গে পার্টি করছেন জ্যাকলিন, ইডির কড়া নজরে

এই মুহূর্তে দেশ ছেড়ে কোথাও যেতে পারবেন না লাস্যময়ী বলিউড অভিনেত্রী জ্যাকলিন ফার্নান্ডেজ। এনফোর্সমেন্ট ডিপার্টমেন্ট (ইডি) তেমনই ঘোষণা করেছে। অভিনেত্রীকে নিয়ে আমজনতার কৌতুহল উত্তরোত্তর বেড়েই চলেছে। ২০০ কোটি টাকার আর্থিক তছরূপের মামলায় অভিযুক্ত প্রতারক সুকেশ চন্দ্রশেখরের সঙ্গে অভিনেত্রীর সম্পর্ক নিয়ে নানান জল্পনা তৈরি হয়েছে। আর তা নিয়ে আমজনতার কৌতূহলের শেষ নেই। বিশেষত এই ফেস্টিভ দিনগুলোতে তাঁর ওপর কড়া নজর রেখেছে ইডি।তিনি কাদের সঙ্গে পার্টি করছেন,কোথায় যাচ্ছেন এ সমস্ত কিছু নজরে থাকছে তাদের। সম্প্রতি বলিউডের এই অভিনেত্রী জ্যাকলিন ফার্নান্ডেজ তাঁর ‘YOLO’ ফাউন্ডেশন এর সঙ্গে মুম্বইয়ের একটি চিল্ড্রেন হোমে বড়দিন উদযাপন করেছেন। ফাউন্ডেশনের পক্ষ থেকেই সোশ্যাল মিডিয়ায় একটি ভিডিও পোস্ট করা হয়েছে। যেখানে দেখা যাচ্ছে লাল জামা,মাথায় সান্তার টুপি পরে কেক কেটে,গান গেয়ে বাচ্চাদের সঙ্গে ছবি তুলে বড়দিন উদযাপন করছেন এই বলি নায়িকা। ক্রিসমাস নাকি জ্যাকলিনের অত্যন্ত প্রিয় উৎসব গুলোর মধ্যে একটি। যা তাকে শৈশবের কথা মনে করিয়ে দেয়। শৈশবে নিজেদের বড় পরিবারের মধ্যে কিভাবে ক্রিসমাস উৎসব পালন করা হতো তা নিয়ে পুরনো স্মৃতি কথা শুনিয়েছিলেন একসময় জ্যাকলিন।

তাই নানান সমস্যার মধ্যেও জ্যাকলিন বাচ্চাদের নিয়ে এই দিন উদযাপন করার কথা ভোলেননি। কিন্তু এবার তিনি ইডির বাঁকা নজরে পড়েছেন। এই সমস্ত ভিডিওগুলো ইডির নজরে এসেছে। তারা নাকি জানার চেষ্টা করছে বিভিন্ন পার্টিতে কিংবা গ্যাদারিংএ জ্যাকলিন ঠিক কাদের সঙ্গে বেশি মেলামেশা করছেন। প্রসঙ্গত,বলি অভিনেত্রীর সঙ্গে যোগসূত্র স্থাপনের জন্য সুকেশ কোটি কোটি টাকা উপহার দিয়েছিলেন। ইতিমধ্যেই এডিট জেলায় এ সমস্ত স্বীকার করে নিয়েছেন নাকি অভিযুক্ত প্রতারক সুকেশ।শুধু কোটি কোটি টাকার উপহার নয় কোন মানুষ নানান কাজের প্রতিশ্রুতি দিয়েছিলেন জ্যাকলিনকে। একটি সূত্র জানাচ্ছে এবার নাকি ইডি অভিনেত্রীর পাওয়া কোটি কোটি টাকার উপহার বাজেয়াপ্ত করতে চলেছে। কেন্দ্রীয় তদন্তকারী সংস্থা সূত্রে জানা গিয়েছে অভিনেত্রী এই উপহারের পরিমাণের অর্থ মূল্য প্রায় ১০ কোটি টাকা।